《渚宫秋思》
宋代·舒岳祥

石树表独立，瓦蛩相与言。
双鸥定渔社，一犬护柴门。
抱翁非吾土，浮家何处村。
枕边黄黍饭，用此了乾坤。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。